Valg+af+videokamera+-+fordele+og+ulemper

**Fordele og ulemper ved smartphone, flip-kamera og professionelt videokamera**
Mulige (og mest oplagte) valg af videooptage-devices:
 * smartphone
 * Flip-cam
 * web-cam på pc
 * dedikeret/professionelt videokamera

De fleste studerende i vores videoforløb optog undervisning vha. enten smartphone-kamera eller flip-kamera. Nogle få benyttede computerens webcam.

Et Flip-kamera er et dedikeret videokamera i lommeformat, der er kendt for at optage god kvalitet videoer, være supernemt at betjene, og ikke mindst prismæssigt overkommeligt. Den store fordel ved Flip-kameraet er, at det har et indbygget USB-stick (se billedet), som kan sættes direkte i en pc, hvorefter kameraet figurerer som et eksternt drev, hvorfra man kan ’drag ’n drop’ videoklip over på computeren til efterfølgende redigering. Flip-kameraet kan ikke gå på nettet og tilbyder ikke mulighed for at redigere de optagne klip (til det skal man bruge en computer).
 * Flip-kamera**

Den umiddelbare fordel ved at anvende smartphonens kamera er, at de fleste (studerende) efterhånden har en smartphone samt, at kameraet i de fleste moderne smartphones tilbyder en videooptagelseskvalitet, der er fuldt ud tilfredsstillende ifht. efterfølgende analyse. Iphone 4, 4s og 5 er udbredte eksempler på smartphones, der kan videooptage i HD (min. 720p.)
 * Smartphone som videokamera**

Hvor Flip-kameraet vinder på, hvor let det er at forbinde kameraet til en computer og blot trække optagelserne over, så er en fordel ved smartphonen, at den let kan forbinde til trådløse netværk, og at de fleste moderne smartphones (bl.a. iphones) har en indbygget mulighed i kamera-app’en for at uploade det optagne materiale direkte til Youtube (eller andre sociale netværksmedier), så fremt brugeren har en konto. En sådan konto er gratis og kan hurtigt oprettes. På Youtube er der tillige mulighed for at foretage simpel redigering af de uploadede videoklip. Dog vil vi ikke anbefale redigering på youtube, hvis der er for mange forskellige klip, eller hvis man ønsker at gøre meget andet end blot at forbinde et par forskellige klip.

Hvor tilgængelighed og videokvalitet er en stor fordel ved smartphone-kameraerne, så er mikrofonen/lydkvaliteten deres svage punkt. Det samme gør sig desværre gældende for Flip-kameraerne. Faktisk er det en væsentlig udfordring på flere af de optagelser vi så i løbet af projektet at høre hvad der bliver sagt. En mulighed er at ’normalisere’ lydniveauet i et redigeringsprogram som iMovie eller Live Movie Maker, men dette kræver at de studerende gøres bekendt med denne funktion og at underviseren både insisterer på, at de foretager normaliseringen og gerne viser, hvordan det gøres. I et interview var de studerende enige om, at det lydmæssige er en markant udfordring, og de forslog, at underviseren kunne sørge for, at den gruppe, der skulle optage fik stillet et dedikeret videokamera med en væsentlig bedre mikrofon til rådighed for at undgå de lydmæssige udfordringer. Dette kan principielt godt lade sig gøre, når det er undervisningen i almen didaktik på institutionen, der skal filmen, men vi forestiller os, at det bliver vanskeligere ifht. Praktikoptagelser.
 * Ulemper ved smartphones og flip-cams**

De få studerende, der valgte at benytte pc’ens (i de fleste tilfælde i projektet en macbook) indbyggede kameraer meldte, at en stor fordel herved var, at de helt undgik operationen med at flytte (i nogle tilfælde store mængder) data/filer fra kameraet over til computeren. Denne procedure var udfordrende for en del studerende. Kvalitetsmæssigt er de indbyggede kameraer i de fleste nyere pc’er ikke helt på niveau med kameraer i de nyeste smartphones, men de klip vi så, der var lavet med et computerkamera, var fuldt ud anvendelige. Ulempen ved at anvende computeren er, at den er noget vanskelig at flytte rundt på, hvis man vil have en optagelse, der bevæger sig rundt i rummet.
 * Computerens indbyggede webcam som videokamera**

Flere grupper af studerende (i almen didaktik undervisningen) benytte simultant flere kameraer til at filme med, men filmede ad hoc uden nogen planlægning af eller overvejelser over, hvilket kamera, der skulle fokusere på hvad/hvem og hvorfor. Ved at se på produkterne og ved efterfølgende samtaler med studerende er vi blevet opmærksomme på, at de studerende med fordel kan benytte fx to kameraer til at filme undervisning, men hvor det ene kamera skal holdes rettet mod den/dem, der underviser, mens det andet konsekvent skal holdes rettet mod de lærende. Herved giver den efterfølgende analyse mulighed for både et didaktisk undervisningsorienteret perspektiv samt et mere psykologisk læringsfokuseret blik.
 * Mere end 1 kamera?**